[pic] | IL-KUMMISSJONI EWROPEA | Brussel 18.2.2010 KUMM(2010)52 finali KOMUNIKAZZJONI MILL-KUMMISSJONI LILL-PARLAMENT EWROPEW, LILL-KUNSILL U LILL-QORTI TAL-AWDITURI Impatt tal-pjan ta' azzjoni biex jissaħħaħ ir-rwol ta' sorveljanza tal-Kummissjoni b'ġestjoni kondiviża tal-azzjonijiet strutturali KOMUNIKAZZJONI MILL-KUMMISSJONI LILL-PARLAMENT EWROPEW, LILL-KUNSILL U LILL-QORTI TAL-AWDITURI Impatt tal-pjan ta' azzjoni biex jissaħħaħ ir-rwol ta' sorveljanza tal-Kummissjoni b'ġestjoni kondiviża tal-azzjonijiet strutturali Sommarju eżekuttiv Fl-2008, wara r-rapport Annwali tal-Qorti Ewropea tal-Awdituri ("il-Qorti") tal-2006[1], il-Kummissjoni adottat pjan ta' Azzjoni biex issaħħaħ is-superviżjoni tagħha tal-Istati Membri fir-rigward ta' ġestjoni kondiviża tal-azzjonijiet strutturali ("il-Pjan ta' Azzjoni)[2]. L-għan tal-Pjan ta' Azzjoni kien li jsaħħaħ l-azzjonijiet mill-Kummissjoni li jindirizzaw il-livell għoli ta' żbalji fir-rimborsi għal azzjonijiet strutturali u dgħufijiet fis-sistemi ta' ġestjoni u ta' kontroll ("is-sistemi") tal-Istati Membri. Il-Pjan ta' Azzjoni stipula 37 azzjoni, f'10 intestaturi ewlenin (ara l-Anness 4). Matul l-2008 u l-2009 żdiedu miżuri u programmi ulterjuri. Għalhekk, l-attività superviżorja mill-Kummissjoni marret lil hinn mill-ambitu ddikjarat oriġinarjament fil-Pjan ta' Azzjoni. Ir-riżultati ewlenin ġew preżentati lill-Kumitat ta' Kontroll Baġitarju tal-Parlament Ewropew mill-Kummissarji Samecki u Špidla fit-2 ta' Diċembru 2009. Ir-rapporti tal-5 ta' Novembru 2008[3], tat-3 ta' Frar 2009[4] u tat-28 ta' Ottubru 2009[5] taw aktar dettall. Din il-Komunikazzjoni tagħti valutazzjoni tar-riżultati u l-ewwel impatt tal-implimentazzjoni tal-Pjan ta' Azzjoni, kif ukoll, fir-rigward tal-implimentazzjoni ta' azzjonijiet ulterjuri mill-Kummissjoni li jaqgħu taħt l-Istrateġija Konġunta ta' Verifika Finanzjarja għall-Azzjonijiet Strutturali ("L-Istrateġija tal-Verifika Finanzjarja") Il-valutazzjoni tmur lil hinn minn indikaturi kwantitattivi sempliċi, bħalma huma rati tal-iżbalji jew ammonti rkuprati, minħabba li huwa diffiċli li miżuri bħal dawn jintrabtu ma' azzjonijiet individwali. Pereżempju, il-gwida u t-taħriġ jgħinu biex ir-rekwiżiti leġiżlattivi jinftiehmu aħjar, iżda ma għandhomx impatt dirett kwantifikabbli fuq medda qasira ta' żmien. Għalhekk, tintuża taħlita xierqa ta' indikaturi kwalitattivi u kwantitattivi. Faxxa ewlenija ta' azzjonijiet fil-perjodi ta' programmazzjoni 1994-1999 u 2000-2006 kienet tinvolvi li żżomm fil-mira tagħha l-attività ta' verifika finanzjarja tal-Kummissjoni u li tapplika korrezzjonijiet finanzjarji b'mod aktar rigoruż. B'riżultat ta' dan, il-valur tal-korrezzjonijiet finanzjarji kemm għall-perjodu 1994-1999 kif ukoll għall-perjodu 2000-2006 żdied, u laħaq total ta' EUR 3.801 biljun għall-2008 u l-2009, meta mqabbel ma' madwar EUR 3.567 biljun bħala total għall-perjodu 2000-2007 F'każijiet fejn l-Istati Membri jaċċettaw il-korrezzjonijiet proposti mill-Kummissjoni (70 % tal-każijiet fl-2000-2009) huma jistgħu jallokaw mill-ġdid il-kontribuzzjoni tal-Kummissjoni lil proġetti eliġibbli addizzjonali. Meta l-korrezzjonijiet jiġu deċiżi mill-Kummissjoni huma jiġu rkuprati għall-baġit tal-UE. Il-Pjan ta' Azzjoni kien ikopri dawn it-tliet perjodi ta' programmazzjoni. Ir-riżultati ewlenin u l-impatt għall-perjodu ta' programmazzjoni 1994-1999: - Il-Pjan ta' Azzjoni ffoka, għal dan il-perjodu, fuq il-konklużjoni ta' proċeduri pendenti ta' korrezzjoni finanzjarja. B'kollox, EUR 864 miljun tal-korrezzjonijiet finanzjarji ġew applikati fl-2008-2009 għall-Fond Ewropew ta' Żvilupp Reġjonali (FEŻR), il-Fond Soċjali Ewropew (FSE) u l-Fond ta’ Koeżjoni, flimkien mal-EUR 1.4 biljun qabel il-Pjan ta' Azzjoni. Ir-riżultati għall-2008 u l-2009 fil-biċċa l-kbira ġejjin mill-inkjesta tal-verifika finanzjarja ta' għeluq 1994-1999 għall-FEŻR konkluża f'Jannar 2010. Għall-FSE, il-korrezzjonijiet finanzjarji tal-1994-1999 jinkludu 13-il programm li għalihom ġiet adottata deċiżjoni tal-Kummissjoni u nfetħu 17-il proċedura matul il-perjodu 2008-2009. Ir-riżultati ewlenin u l-impatt għall-perjodu ta' programmazzjoni 2000-2006: - Il-Kummissjoni ffukat ix-xogħol tagħha ta' verifika finanzjarja fuq oqsma b'tendenza ta' riskju u wettqet u lestiet il-verifiki finanzjarji tagħha nnfisha fuq 50 korp ta' ġestjoni b'riskju għoli, issuktat il-monitoraġġ u l-konklużjoni tal-pjanijiet ta' azzjoni tal-Istati Membri u ħadet azzjoni fuq l-iżbalji kollha żvelati mill-Qorti fir-Rapport Annwali tiegħu tal-2006 (l-azzjoni fuq l-iżbalji żvelati mill-Qorti għall-2007 u l-2008 għadha għaddejja). L-għanijiet ta' dawn l-azzjonijiet huma t-tisħiħ tas-sistemi u l-applikazzjoni ta' proċeduri ta' sospensjoni u ta' korrezzjoni finanzjarja fejn ġew żvelati dgħufijiet biex jitnaqqas ir-riskju ta' telf tal-baġit tal-UE. B'riżultat tax-xogħol ta' verifika finanzjarja tal-Kummissjoni għall-perjodu 2000-2006, il-korrezzjonijiet finanzjarji jammontaw għal EUR 2.9 biljun għall-2008 u l-2009 (meta mqabbel ma' EUR 2.1 biljun għat-tmien snin ta' qabel il-Pjan ta' Azzjoni). Mistenni impatt pożittiv għall meta jingħalaq il-programm, minħabba li l-iżbalji żvelati tneħħew. Hemm indikazzjonijiet li r-riskji issa huma limitati għal ftit Stati Membri[6], filwaqt li t-titjib fis-sistemi fl-Istati membri qed jiġi appoġġjat b'mod ulterjuri mill-valutazzjoni imtejba ta' dawn is-sistemi fir-Rapporti tal-Attivitajiet Annwali tad-Direttorati Ġenerali 2008. - L-azzjonijiet tal-Kummissjoni dwar id-dejta ta' rtirar u rkupri mill-Istati Membri taw riżultati pożittivi. L-analiżi tindika li l-kompletezza u l-preċiżjoni tad-dejta li waslet tjiebu. It-titjib jagħmluha possibbli li tiġi vvalutata aħjar l-effettività tal-kontroll nazzjonali u l-proċeduri korrettivi. Minkejja dan, għad fadal spazju għal progress ulterjuri. - Malli ngħalqu l-programmi 2000-2006, il-Kummissjoni wettqet ħidma bikrija ta' tħejjija billi stipulat l-istrateġija ta' għeluq tagħha nnfisha, filwaqt li tat gwida u taħriġ lill-Istati membri u wettqet analiżi tat-tħejjijiet tal-korpi tal-għeluq tal-kontijiet[7]. L-impatt ta' dawn l-azzjonijiet preventivi għandu jidher fl-għeluq tal-programmi u jitkejjel permezz tar-rata ta' żball ta' residwu[8] wara l-għeluq. - Il-Kummissjoni aġġornat il-gwida tagħha dwar is-sommarji annwali u saħqet dwar l-importanza tal-valur miżjud tagħhom għall-Istati Membri. Fir-Rapport Annwali 2008 tagħha, il-Qorti osservat l-azzjonijiet ta' segwitu li ħadet il-Kummissjoni, fil-każijiet fejn l-Istati Membri nstabu li ma kenux konformi, kif ukoll it-titjib, fejn uħud mill-Istati Membri żiedu l-valur għas-sommarji tagħhom permezz ta' analiżi ulterjuri jew elementi oħra. Ir-riżultati ewlenin u l-impatt għall-perjodu ta' programmazzjoni 2007-2013: - Il-Kummissjoni implimentat azzjonijiet preventivi stretti għall-perjodu ta' programmazzjoni 2007-2013, biex tiżgura li jitwaqqfu sistemi attendibbli fl-Istati Membri mill-bidu nett tal-perjodu tal-programmazzjoni, qabel ma jsir rimbors għal kwalunkwe talba ta' pagament interim . L-ewwel strument huwa l-valutazzjoni tal-konformità tas-sistemi mwaqqfa mill-Istati Membri. Sal-aħħar tal-2009 d-DĠ tal-Politika Reġjonali (DĠ REGIO) u d-DĠ tal-Impjieg, Affarijiet Soċjali u Opportunitajiet Indaqs (DĠ EMPL) kienu approvaw rapporti ta' valutazzjoni tal-konformità li jkopru 91,6 % u 90,8 %, rispettivament, tal-ammonti totali deċiżi. It-tieni miżura preventiva hija l-istrateġija tal-verifika finanzjarja nazzjonali. Sal-aħħar tal-2009, id-DĠ REGIO u d-DĠ EMPL approvaw strateġiji li jkopru rispettivament 97,1 % u 100 % tal-programmi. - Il-Kummissjoni wettqet verifika finanzjarja ta' kampjun, magħżul bix-xorti, ta' proġetti, filwaqt li mxiet fil-passi ta' metodoloġija simili tal-Qorti. Ir-rata preliminari ta' żbalji ta' madwar 5 % li rriżultat minn din l-inkjesta tindika li l-azzjonijiet meħuda mill-Kummissjoni permezz tal-Pjan ta' Azzjoni, l-Istrateġija tal-Verifika Finanzjarja, u d-dispożizzjonijiet imsaħħa ta' kontroll regolatorju għall-perjodu 2007-2013, jinsabu fit-triq it-tajba. Minkejja dan, ir-riżultati tal-inkjesta għandhom jiġu interpretati f'mod prudenti minħabba li l-popolazzjoni li saritilha verifika finanzjarja tkopri pagamenti li saru fi stadju bikri tal-perjodu tal-programmazzjoni sal-31 ta' Mejju 2009 mill-15-il Stat Membru li kienu ddikjaraw in-nefqa sa dak iż-żmien. - Ir-Regolamenti għall-perjodu 2007-2013 ġew emendati biex jissmplifikaw ir-regoli u partikolarment biex jippermettu l-użu ta' ammonti ta' flus imħallsa f'daqqa, skali standard ta' spiża għal kull unità u spejjeż indiretti fuq bażi ta' rata lineari. Id-dispożizzjonijiet dwar spejjeż simplifikati huma maħsuba biex inaqqsu l-piż amministrattiv fuq l-Istati Membri u jikkontribwixxu għal użu aktar effiċjenti u korrett tal-Fondi u eventwalment għal inqas żbalji. - Fl-aħħar nett, l-azzjonijiet għall-perjodu ta' programmazzjoni 2000-2006 affettwaw b'mod pożittiv it-twaqqif u t-tħaddim tal-programmi 2007-2013, minħabba li l-partijiet interessati kollha huma aktar konxji mill-imperfezzjonijiet possibbli fis-sistemi u mill-konsegwenzi potenzjali, minħabba sforzi importanti fil-qasam ta' gwida u ta' taħriġ. Kollox ma' kollox, il-Kummissjoni saħħet il-kapaċità tagħha li tissorvelja aħjar l-azzjonijiet strutturali li jaqgħu taħt ġestjoni kondiviża. Introduzzjoni għar-Riżultati u l-Impatt Kif iddikjarat fil-Komunikazzjoni dwar Pjan ta' Azzjoni[9], il-Pjan ta' Azzjoni tfassal biex jikkomplementa l-livell għoli attwali tal-attività ta' verifika finanzjarja taħt il-kappa tal-Istrateġija tal-verifika finanzjarja u biex jissokta azzjonijiet rilevanti taħt il-Pjan ta' Azzjoni tal-Kummissjoni lejn Qafas ta' Kontroll Intern Integrat[10]. Għalhekk, ma kenitx qiegħda topera waħedha, għaliex qed jittieħdu miżuri oħra biex jittejjeb il-kontroll tal-kofinanzjament tal-UE fil-qasam tal-politika ta' Koeżjoni. B'riżultat ta' dan, filwaqt li l-miżuri stabbiliti mill-Pjan ta' Azzjoni huma maħsuba biex jikkontribwixxu għal titjib fil-kontroll u fl-aħħar mill-aħħar tnaqqis fir-rata tal-iżbalji, mhuwiex se jkun possibbli li jinfired l-impatt speċifiku ta' dan il-Pjan ta' Azzjoni u lanqas dak ta' azzjonijiet individwali fuq ir-rata tal-iżbalji. Ir-riżultati huma ppreżentati fid-dettall fit-taqsima 1 u l-impatt u l-konklużjonijiet fit-taqsima 2. 1. Riżultati tal-Pjan ta' Azzjoni tal-31 ta' Diċembru 2009 1.1. Intestatura 1. - Azzjonijiet li jaqgħu taħt l-Istrateġija Konġunta ta’ Verifika Finanzjarja tal-Azzjonijiet Strutturali għall-2000-2006 Azzjoni 1.1 : Il-Kummissjoni tqis li din l-azzjoni tejbet l-effettività tal-korpi magħżula ta' ġestjoni ta' riskju għoli u għalhekk naqqset b'mod sinifikanti r-riskju ta' żbalji qabel l-għeluq. Informazzjoni fundamentali ta' sostenn : Riżultat tal-50 verifika finanzjarja li saru: 11-il konklużjoni pożittiva dwar it-tħaddim tas-sistema, 2 opinjonijiet kuntrarji, fejn il-Kummissjoni diġà nidiet proċeduri biex tapplika korrezzjonijiet finanzjarji, 37 opinjoni kwalifikata, fejn servizz qed isegwu jew segwew is-sejbiet. DG REGIO u DG EMPL wettqu 11 u 6 verifiki finanzjarji addizzjonali ulterjuri rispettivament fl-2009. Azzjoni 1.2 : DG REGIO u DG EMPL lestew is-segwitu fuq 24 mis-27 pjan nazzjonali ta' azzjoni għat-titjib ta' imperfezzjonijiet tas-sistema[11]. Din l-azzjoni indirizzat problemi li diġà kienu identifikati fis-sistemi tal-Istati Membri u kkontribwiet għall-prevenzjoni ta' żbalji ulterjuri. Informazzjoni fundamentali ta' sostenn : 22 konklużjoni pożittiva dwar it-tlestija tal-azzjonijiet obbligati mill-Istati Membri u 2 applikazzjonijiet ta' korrezzjonijiet finanzjarji permezz tad-deċiżjoni tal-Kummissjoni. Għat-3 pjanijiet ta' azzjoni li fadal, il-Kummissjoni nidiet proċeduri biex tissospendi l-pagamenti. Azzjoni 1.3 : Għall-perjodu ta' programmazzjoni 2000-2006, il-Kummissjoni wasslet għal konklużjoni proċeduri ta' korrezzjoni finanzjarja fir-rigward ta' 32 programm tal-FEŻR, 11-il programm tal-FSE u 60[12] proġett tal-Fond ta' Koeżjoni. Din l-azzjoni tinkludi wkoll it-tlestija tal-proċeduri ta' korrezzjoni finanzjarja tal-34 programm tal-FEŻR għall-perjodu 1994-1999[13], fl-ambitu ta' inkjesta tal-għeluq li kienet tinvolvi l-verifika finanzjarja ta' 54 programm, li jkopru 31,55 % tal-ammonti deċiżi totali tal-FEŻR għal dak il-perjodu, u kampjun ta' 1500 proġett fi ħdan dawn il-programmi. Il-korrezzjonijiet finanzjarji totali minn din l-inkjesta kienu EUR 777 [14]miljun, applikati fil-biċċa l-kbira fl-2008 u l-2009, u li jikkorrispondu għal 2,9 % tan-nefqa eliġibbli totali li ġiet finanzjarjament verifikata. Għalkemm il-proċeduri ta' korrezzjoni finanzjarja tal-FSE 1994-1999 ma kinux inklużi fil-Pjan tal-Azzjoni, sar progress matul l-2008-2009, hekk kif ingħalqu 13-il proċedura permezz ta' deċiżjonijiet tal-Kummissjoni li rkupraw ammont totali ta' EUR 44,8 miljun u nfetħu 17-il proċedura ġdida. Għalhekk, l-azzjoni żgurat li ammonti korretti jiġu diretti mill-ġdid fid-direzzjoni ta' proġetti legali u regolari jew jiġu rkuprati għall-baġit tal-UE. Informazzjoni fundamentali ta' sostenn : Il-Kummissjoni rrappurtat kull tliet xhur lill-Parlament Ewropew dwar korrezzjonijiet finanzjarji applikati. Annessi 1, 2 u 3. Azzjoni 1.4: Il-Kummissjoni saħħet mill-ġdid is-segwitu tagħha tal-każijiet tad-DAS (Déclaration d'assurance - Dikjarazzjoni ta' Assigurazzjoni). DĠ REGI u DĠ EMPL ħadu pożizzjoni finali fuq l-74 każ kollha ta' żbalji sistematiċi u individwali identifikati mill-Qorti fi proġetti li saritilhom verifika finanzjarja għad-DAS 2006. Is-segwitu ppermetta li jiġu kkoreġuti l-iżbalji, li jittejbu s-sistemi tal-Istati Membri u kkontribwixxa għall-prevenzjoni ta' żbalji ulterjuri. Informazzjoni fundamentali ta' sostenn: Fi 28 każ l-Istati Membri għamlu korrezzjonijiet; fi 30 każ il-Kummissjoni nidiet proċeduri ta' korrezzjoni finanzjarja u ngħalqu 16-il każ bla ebda korrezzjoni minħabba li l-Istati Membri kienu kapaċi jagħtu evidenza tar-regolarità u l-legalità tal-pagamenti. Il-Qorti vvalutat is-segwitu mill-Kummissjoni tal-każijiet tad-DAS 2006 bħala effettiv[15]. Għal DAS 2007 DG REGIO u DG EMPL ħadu pożizzjoni finali għal 84 % tal-każijiet u bdew il-proċess ta' rkupru, fejn meħtieġ. Għal DAS 2008, il-Kummissjoni kienet diġà bdiet is-segwitu fl-2009. 1.2. Intestatura 2: L-azzjonijiet ewlenin għaddejjin attwalment skont il-Pjan ta' Azzjoni lejn Qafas ta' Kontrol Intern Integrat Kien hemm koordinazzjoni miżjuda bejn is-servizz tal-verifika finanzjarja tal-Fond Strutturali u l-awtoritajiet nazzjonali ta' verifika finanzjarja biex il-metodi ta' verifika finanzjarja jiġu standardizzati; il-ġbir ta' dejta fuq spiża tal-kontrolli għall-Kummissjoni dwar ir-riskju tollerabbli ta' żball[16]; gwida u taħriġ għal awtoritajiet ta' ġestjoni u ta' ċertifikazzjoni; u ġew iffirmati 9 "Kuntratti ta' Kunfidenza". Informazzjoni fundamentali ta' sostenn : Hekk kif irrappurtat fir-Rapport tal-Impatt dwar il-Pjan ta' Azzjoni tal-Kummissjoni lejn Qafas ta' Kontroll Intern Integrat[17] adottat fi Frar 2009 dawn l-azzjonijiet tlestew. 1.3. Intestatura 3: Azzjonijiet preventivi għall-għeluq tal-programmi u l-proġetti 2000-2006 Il-Kummissjoni kkonkludiet l-inkjesta ta' verifika finanzjarja fuq il-korpi tal-istralċ, li issa jinsabu f'pożizzjoni aqwa biex jittrattaw mal-proċess tal-għeluq. L-imperfezzjonijiet li jiġu nnutati u segwiti mill-Kummissjoni u l-korpi kkonċernati u għandhom jittieħdu inkunsiderazzjoni għall-istrateġija tal-verifika finanzjarja tal-Kummissjoni għall-għeluq. Flimkien mas-seminars tal-għeluq fl-Istati Membri, il-Kummissjoni organizzat seminar tal-għeluq fi Brussell għall-Istati Membri kollha fl-2008 u laqgħa teknika għall-korpi tal-istralċ fl-2009, li kienet tinkludi preżentazzjonijiet mill-Istati Membri, għall-promozzjoni tat-tagħlim reċiproku mill-aqwa prassi. Informazzjoni fundamentali ta' sostenn : L-inkjesta twettqet fuq korpi tal-istralċ li jirrappreżentaw 76 % tan-nefqa globali. Tista' ssib katalgu ta' Mistoqsijiet u Tweġibiet u materjal ieħor mill-konferenza tal-għeluq fuq http://ec.europa.eu/regional_policy/conferences/closure/qa_en.htm. Il-materjal tal-laqgħa teknika jqiegħed fuq il-websajt CIRCA, http://circa.europa.eu . 1.4. Intestatura 4: Azzjonijiet preventivi għall-perjodu ta’ programmazzjoni 2007-2013 Sal-aħħar tal-2009 DĠ REGIO u DĠ EMPL irċevew rapporti ta' valutazzjoni ta' konformità mill-428 programm, li jirrappreżentaw 98,6 % tat-total. Minn dawn 379 ġew approvati, 20 rifjutati, biex jiġu ppreżentati mill-ġdid mill-Istati Membri, u l-bqija ġew interrotti jew għadhom qed jiġu analizzati. Il-konklużjoni ġenerali hija li l-gwida tal-Kummissjoni fil-biċċa l-kbira ssegwiet u li l-Kummissjoni tista' torbot fuq il-maġġoranza kbira tal-każijiet dwar l-opinjoni pożittiva espressa mill-awdituri indipendenti dwar l-istruttura tal-ilmenti tas-sistemi. Il-valutazzjoni tal-konformità hija element fundamentali biex inaqqas ir-riskju ta' żball fl-azzjonijiet strutturali, minħabba li l-Kummissjoni ma tistax tagħmel pagament interim lil programm qabel l-approvazzjoni tal-istruttura tas-sistemi tiegħu. Il-Kummissjoni u l-Istati Membri għamlu investiment konsiderevoli f'dan il-mekkaniżmu preventiv ġdid, biex ikun hemm sistemi attendibbli u kompletament kumpatibbli mill-bidu nett tal-perjodu tal-programmazzjoni. Il-Kummissjoni rċeviet 425 strateġija nazzjonali ta' verifika finanzjarja, li jirrappreżentaw 98,6 % tal-programmi totali. Hija approvat 420, irrifjutat 2 u qed tanalizza 3. Dan jiżgura li l-Istati Membri ppjanaw strateġiji rigorużi ta' verifika finanzjarja biex jiżvelaw malajr dgħufijiet u riskji ta' żbalji fis-sistemi. Fl-2008 u l-2009 l-Kummissjoni pproponiet u l-Kunsill u l-Parlament Ewropew adottaw għadd ta' miżuri sinifikanti ta' simplifikazzjoni għall-qafas regolatorju 2007-2013. Uħud mill-miżuri l-iktar importanti jikkonċernaw strumenti ta' inġinerija finanzjarja, proġetti li jiġġeneraw l-introjtu u li jippermettu l-użu ta' ammonti ta' flus imħallsa f'daqqa u skali standard tal-ispejjeż tal-unità kemm għall-FEŻR kif ukoll għall-FSE, u li jestendu l-possibilità ta' dikjarazzjoni tal-ispejjeż indiretti fuq bażi ta' rata lineari għan-nefqa tal-FEŻR, u b'hekk tiġi simplifikata b'mod sinifikanti l-ġestjoni tal-proġetti implimentati minn organizzazzjonijiet żgħar. Il-Kummissjoni ħarġet gwida dettaljata b'eżempji ta' prassi tajba, organizzat taħriġ fuq is-dispożizzjonijiet tar-Regolamenti 2007-2013, xandret b'mod ulterjuri materjal tat-taħriġ lill-Istati Membri u ħeġġet lill-awtoritajiet nazzjonali biex jużaw il-possibilitajiet ġodda għal spejjeż simplifikati. Informazzjoni fundamentali ta' sostenn : Ġew inkorporati miżuri ta' simplifikazzjoni fir-Regolamenti (KE) Nru 396/2009 u Nru 397/2009 tas-6 ta' Mejju 2009; ir-Regolament (KE) Nru 1341/2008 tat-18 ta' Diċembru 2008 u Nru 846/2009 tal-1 ta' Settembru 2009. Tista' ssib il-fuljett tal-eliġibilità http://ec.europa.eu/regional_policy/sources/docgener/presenta/pres_en.htm. In-nota ta' gwida dwar spejjeż simplifikati ġiet diskussa fid-dettall mal-esperti tal-Istati Membri u ġiet finalizzata f'Jannar 2010. Tista' ssib in-noti kollha ta' gwida fuq http://circa.europa.eu . 1.5. Intestatura 5: Azzjonijiet għat-titjib tal-kontrolli primarji fil-livell nazzjonali Il-Kummissjoni wettqet il-pjanijiet kollha ta' azzjoni biex iżżid l-effettività tal-verifiki ta' ġestjoni tal-ewwel livell, li huma l-ewwel linja ta' difiża kontra l-iżbalji. Hija organizzat seminars għall-awtoritajiet ta' ġestjoni u ċertifikazzjoni, inklużi seminars tas-sejħiet għall-offerti, u ħarġet in-noti ta' gwida kollha msemmija fil-Pjan ta' Azzjoni. Informazzjoni fundamentali ta' sostenn : Tista' ssib informazzjoni dwar seminars organizzati għall-awtoritajiet ta' ġestjoni u ċertifikazzjoni fuq http://ec.europa.eu/regional_policy/conferences/manauth/programme_en.htm u http://ec.europa.eu/regional_policy/conferences/trainers/programme_en.htm. Ir-riżultati minn kwestjonarju mis-seminar imsemmi ħarreġ lil min iħarreġ juru li dawk kollha li wieġbu użaw l-informazzjoni mis-seminar biex jipprovdu taħriġ/materjal ulterjuri lill-kollegi nazzjonali tagħhom. 1.6. Intestatura 6: Azzjonijiet għat-titjib fir-rappurtar dwar il-korrezzjonijiet finanzjarji mill-Istati Membri Il-Kummissjoni għamlet sforzi sinifikanti biex ittejjeb is-sistemi tal-Istati Membri fuq il-korrezzjonijiet finanzjarji. L-ammonti rrappurtati għall-2008 huma ħafna ogħla mis-snin ta' qabel, minħabba l-fatt li l-Istati Membri jagħtu informazzjoni aktar sħiħa[18]. Il-Kummissjoni għamlet verifiki fuq il-post tal-kwalità tas-sistemi tal-Istati Membri għall-irkupri (missjonijiet għal 10[19] Stati Membri fl-2008 u għal 9[20] oħra fl-2009). L-Istati Membri l-oħra se ssirilhom żjara fl-2010. S'issa r-riżultati wrew li l-awtoritajiet tal-Istati Membri ġeneralment isegwu r-rekwiżiti, għalkemm kif ikkonfermat mill-Qorti, jeżistu xi dgħufijiet fir-rigward tal-kompletezza tad-dejta u s-sistemi għar-reġistrazzjoni u rappurtar tal-irregolaritajiet. Filwaqt li ħadet inkunsiderazzjoni s-sejbiet, il-Kummissjoni rrevediet in-nota tagħha ta' gwida dwar irtirar u rkupri, li ġiet preżentata lill-Istati Membri f'Jannar 2010, fil-waqt tal-aħħar rapport annwali għall-programmi 2000-2006 u l-ewwel rapport għall-programmi 2007-2013. Informazzjoni fundamentali ta' sostenn : In-nota ta' gwida dwar irtirar u rkupri ġiet preżentata lill-Istati Membri f'Jannar 2010 fis-COCOF (Coordination Committee of the Funds). Fir-Rapport Annwali tagħha tal-2008 l-Qorti vvalutat is-sistemi tal-Istati Membri għal irkupri bħala "effettivi parzjalment". 1.7. Intestaturi 7 u 8: Azzjonijiet għat-tijib tar-rappurtar u ż-żieda tal-impatt tal-attività ta' verifika finanzjarja tal-Kummissjoni Il-metodoloġija iktar rigoruża żiedet il-livell ta' korrezzjonijiet u sospensjonijiet finanzjarji. Matul l-2009, il-Kummissjoni adottat 7 deċiżjonijiet ta' sospensjoni tal-pagament, flimkien mal-10 adottati fl-2008[21]. Wara l-attività ta' verifika finanzjarja tal-Kummissjoni, fl-2008 u l-2009 saru korrezzjonijiet finanzjarji li jammontaw għal EUR 3.80 biljun, meta mqabbla ma' EUR 3.57 biljun li saru fis-snin 2000 sa 2007. Kienu għadhom għaddejjin b'EUR 942 miljun ta' korrezzjonijiet finanzjarji sa l-aħħar tal-2009. Informazzjoni fundamentali ta' sostenn : Ara l-Annessi 1, 2 u 3. Barra hekk, il-Qorti ddikjarat fir-Rapport Annwali tagħha tal-2008 li l-Kummissjoni qed tirrapporta ċifri attendibbli dwar korrezzjonijiet finanzjarji li jirriżultaw mill-attivitajiet ta' verifika finanzjarja tagħha nnfisha (par. 1.16). 1.8. Intestaturi 9 u 10: Azzjonijiet li jtejbu l-assigurazzjoni mogħtija mir-Rapport Annwali tal-Attivitajiet li jimmassimizzaw il-valur tas-sommarji annwali skont l-Artikolu 53b tar-Regolament Finanzjarju Id-DĠ REGIO u d-DĠ EMPL implimentaw bis-sħiħ fir-Rapporti ta' Attività Annwali tagħhom tal-2007 l-azzjonijiet kollha elenkati fil-Pjan ta' Azzjoni, u ħadu inkunsiderazzjoni r-rakkomandazzjonijiet mill-Qorti. Fir-rigward ta' sommarji annwali, meta l-Istati Membri taw konklużjoni jew dikjarazzjoni ta' assigurazzjoni, id-Direttorati Ġenerali użawha biex jikkorroboraw il-valutazzjoni globali tagħhom tas-sistemi nazzjonali. Ukoll, il-Kummissjoni rrevediet in-nota tagħha ta' gwida filwaqt li ħadet inkunsiderazzjoni rakkomandazzjonijiet tal-istudju kkummissjonat mill-Parlament Ewropew, bħalma hija l-enfasi ta' elementi ta' valur miżjud u t-tnaqqis ta' informazzjoni superfluwa. Informazzjoni fundamentali ta' sostenn : Il-Qorti rrikonoxxiet fir-Rapporti Annwali tagħha tal-2007 u l-2008 l-evoluzzjoni pożittiva fil-kwalità u l-utilità tar-Rapporti ta' Attività Annwali mid-DĠ REGIO u d-DĠ EMPL u dwar is-superviżjoni adegwata tas-sommarji annwali mill-Kummissjoni billi ħarġet gwida ċara u billi indirizzat każijiet ta' nuqqas ta' konformità. In-nota ta' gwida riveduta dwar sommarji annwali ġiet diskussa mal-Istati Membri fil-laqgħat tas-COCOF ta' Ottubru u Diċembru 2009. 2. L-ewwel impatt tal-Pjan ta' Azzjoni u Konkllużjonijiet Minħabba n-natura tal-azzjonijiet u l-fatt li t-tnaqqis tar-rata ta' żball huwa proċess kostanti iżda li jieħu fit-tul, l-ewwel stima tal-impatt tista' tkun biss waħda preliminari. Indikazzjonijiet ulterjuri, li essenzjalment għandhom jitkejlu b'mod globali għall-Pjan ta' Azzjoni skont l-evoluzzjoni tar-rati tal-iżbalji, għandhom jinkisbu wara l-attività ta' verifika finanzjarja li ġejja mill-awtoritajiet nazzjonali jew dawk tal-UE. Mill-inqas hemm tliet oqsma li fihom il-Kummissjoni tistenna li tara impatt tanġibbli li jirriżulta mill-azzjonijiet implimentati taħt il-kappa tal-Pjan ta' Azzjoni. 2.1. L-ewwel verifiki finanzjarji tal-programmi 2007-2013 jindikaw riżultati pożittivi Biex tivvaluta jekk l-azzjonijiet deskritti hawn fuq kellhomx impatt inizjali pożittiv fuq il-legalità tal-attivitajiet għall-programmi 2007-2013 li għadhom kemm ġew implimentati, il-Kummissjoni ddeċidiet li twettaq inkjesta ta' verifika finanzjarja filwaqt li ssegwi metodoloġija simili għal dik tal-Qorti għall-verifiki finanzjarji tagħha tad-DAS. L-għan speċifiku tal-inkjesta kien li ssir stima, abbażi ta' kampjun statistiku magħżul bix-xorti ta' 180 attività, ir-rata ta' żball fin-nefqa ddikjarata lill-Kummissjoni mill-Istati Membri bejn l-1 ta' Jannar 2007 u l-31 ta' Mejju 2009 fir-rigward tal-Fondi Strutturali u l-Fond ta' Koeżjoni għall-perjodu 2007-2013[22]. Abbażi tar-riżultati preliminari, ir-rata ta' żball hija madwar 5 %. Dawn ir-riżultati jagħtu indikazzjoni li d-dispożizzjonijiet imsaħħa ta' kontroll għall-qafas regolatorju 2007-2013 u l-miżuri preventivi meħuda mill-Kummissjoni, kif deskritti f'din il-Komunikazzjoni, jinsabu fid-direzzjoni t-tajba. Minkejja dan, ir-rata ta' żball li tirriżulta mill-inkjesta teħtieġ li tiġi interpretata b'mod prudenti, minħabba l-fatt li l-inkjesta twettqet fil-bidu tal-perjodu tal-programmazzjoni u li l-popolazzjoni li minnha ntgħażel il-kampjun tal-pagamenti kienet limitata għal 15-il Stat Membru[23], li kienu ressqu klejms ta' pagamenti interim sal-aħħar ta' Mejju 2009. Ir-riżultati tal-inkjesta għandhom jiġu ffinalizzati fl-ewwel nofs tal-2010, ladarba titlesta l-proċedura kontradittorja mal-Istati Membri. Għandhom jinkisbu indikazzjonijiet ulterjuri dwar l-impatt fuq ir-rata tal-iżball bir-riżultati tal-attività ta' verifika finanzjarja li ġejja, jew permezz tal-awtoritajiet nazzjonali ta' verifika finanzjarja li jridu jirrappurtaw riżultati annwali ta' verifika finanzjarja fuq kampjuni statistiċi ta' attivitajiet, inkella awtoritajiet tal-UE (verifiki finanzjarji tal-Kummissjoni, verifiki finanzjarji tad-DAS). 2.2. Il-Kummissjoni tejbet ir-rwol superviżorju tagħha fil-ġestjoni kondiviżia tal-Fondi Ir- rwol superviżorju msaħħaħ tal- Kummissjoni jista' jiġi vvalutat fuq l-isfond ta' effettività miżjuda tas-sistema eżistenti ta' kontroll multi-annwali. Fir-rigward ral-perjodu 2000-2006, ir-Rapporti ta' Attività Annwali għall-2008 taż-żewġ Direttorati Ġenerali juru titjib evidenti fit-tħaddim tas-sistemi fl-Istati Membri bejn is-snin 2007 u 2008[24]. Il-Kummissjoni tqis ukoll li r-riskju residwali ta' żball wara l-għeluq tal-programmi jista' jagħti evidenza tal-effettività ta' sistema. Bħalissa ma huwiex possibbli li ssir konklużjoni dwar il-livell ta' riskju residwali fil-mument tal-għeluq għall-perjodu 2000-2006, minħabba li l-maġġoranza tal-programmi għandhom jingħalqu fl-2010, u r-riżultati jistgħu jiġu verifikati finanzjarjament mill-2011 'il quddiem biss. Minkejja dan, l-inkjesta ta' verifika finanzjarja tal-għeluq mhux tal-istatistika tad-DĠ REGIO fuq kampjun tal-programmi tal-FEŻR[25] tal-1994-1999 finalizzata f'Jannar 2010 tagħti indikazzjoni li fil-mument tal-għeluq, u wara li jkunu saru l-korrezzjonijiet finanzjarji kollha, ir-riskju globali ta' żball tnaqqas b'mod sostanzjali. Flimkien ma' dan, l-azzjonijiet numerużi ta' prevenzjoni li ttieħdu għall-għeluq tal-programmi 2000-2006 (ara 1.3 hawn fuq) jagħtu aspettattivi li l-proċess tal-għeluq għall-2000-2006 jista' jipproduċi riżultati pożittivi bl-istess mod. 2.3. Il-Kummissjoni applikat korrezzjonijiet finanzjarji b'mod effettiv biex tnaqqas ir-riskju ta' telf għall-baġit tal-UE Faxxa ewlenija ta' azzjonijiet fil-perjodi ta' programmazzjoni 1994-1999 u 2000-2006 kienet tinvolvi li żżomm fil-mira tagħha l-attività ta' verifika finanzjarja tal-Kummissjoni u li tapplika proċeduri ta' korrezzjoni finanzjarja b'mod aktar rigoruż. B'riżultat ta' dan, il-valur tal-korrezzjonijiet finanzjarji għaż-żewġ perjodi żdied, u laħaq total ta' EUR 3.801 biljun għall-2008 u l-2009, meta mqabbel ma' madwar EUR 3.567 biljun bħala total għall-perjodu 2000-2007. Il-Kummissjoni mmirat li tiżgura li l-ammonti korretti jiġu diretti mill-ġdid fid-direzzjoni ta' proġetti legali u regolari jew jiġu rkuprati għall-baġit tal-UE. Bħala total, ġew proposti mill-Kummissjoni u aċċettati mill-Istati Membri korrezzjonijiet ta' EUR 5.2 biljun (meta jiġri hekk l-Istati Membri jistgħu jallokaw mill-ġdid in-nefqa rilevanti lil proġetti oħra), u ġew deċiżi mill-Kummissjoni korrezzjonijiet ta' EUR 2.1 biljun (meta jiġri hekk l-ammonti jiġu rkuprati għall-baġit tal-UE). Il-livell ta' korrezzjonijiet finanzjarji juri r-reazzjoni determinata tal-Kummissjoni għall-iżvelar ta' imperfezzjonijiet sinifikanti tas-sistemi fl-Istati Membri. Huma jservu ta' deterrent fuq l-Istati Membri minn kwalunkwe ġestjoni negliġenti tal-fondi tal-UE - anki meta l-fondi jibqgħu fi ħdan l-Istati Membri, l-Istat Membru jrid isib il-flus biex jikkofinanzja proġetti li jieħdu post dawk soġġetti għal korrezzjonijiet finanzjarji - u jgħinu biex jeliminaw l-iżbalji żvelati matul il-perjodu tal-implimentazzjoni, biex b'hekk inaqqsu r-riskju residwali ta' żball fil-mument tal-għeluq. 2.4. Konklużjonijiet Kollox ma' kollox, il-Kummissjoni saħħet il-kapaċità tagħha li tissorvelja azzjonijiet strutturali li jaqgħu taħt ġestjoni kondiviża u ħadet miżuri vigorużi biex tindirizza r-rakkomandazzjonijiet li kien fadal tal-Qorti. - Il-Kummissjoni pproduċiet riżultati għall-azzjonijiet kollha u wittiet it-triq għal titjib issuktat. Għalhekk, hija tqis il-Pjan ta' Azzjoni bħala lest u l-għanijiet bħala miksuba. - Il-Kummissjoni għandha tfittex li taħsad il-benefiċċji sħaħ tad-dispożizzjonijiet leġiżlattivi għall-perjodu ta' programmazzjoni l-ġdid 2007-2013, inkluża s-simplifikazzjoni tal-alternattivi tal-ispejjeż, mil-lat ta' tnaqqis fir-rati tal-iżbalji u għandha tippreserva l-ispinta mogħtja mill-Pjan ta' Azzjoni u ssegwi azzjonijiet ta' superviżjoni rigoruża fil-kuntest tal-Istrateġija tagħha ta' Verifika Finanzjarja u tirrapporta dwar il-qagħda fir-Rapporti ta' Attività Annwali. - L-iskop ta' sistema ta' kontroll huwa li jitnaqqsu l-iżbalji kemm jista' jkun: f'azzjonijiet strutturali, din is-sistema ta' kontroll timmira li timminimizza r-riskju residwali ta' żball fuq bażi multi-annwali. Minkejja dan, is-sistemi ta' kontroll ma jistgħux jimponu livell eċċessiv ta' spiża u jridu jkunu bbażati fuq fehma ċara u kondiviża tal-bilanċ bejn ir-riskju u l-ispiża filwaqt li jieħdu inkunsiderazzjoni l-valur miżjud tal-UE ta' investiment f'ċerti oqsma. Il-progress f'dan il-qasam se jiġi żgurat permezz tar-riskju tollerabbli tal-Kummissjoni ta' iniżjattiva tal-iżball. Il-Kummissjoni għandha tagħmel proposta għal riskju tollerabbli ta' livell ta' żball għal politika ta' Koeżjoni mhux aktar tard mill-2012, ibbażata fuq in-nefqa tal-2010 li fil-parti kbira tagħha se tkun amministrata mil-leġiżlazzjoni tal-2007-2013. Il-Kummissjoni tistieden lill-Kunsill u l-Parlament Ewropew biex jiżviluppaw analiżi politika kondiviża tal-ispejjeż tal-kontrolli marbuta mal-interventi tal-UE u konsegwentement biex jikkunsidraw il-livell ta' riskju ta' żball li jista' jiġi tollerat għal kull qasam bħal dan. - Il-partijiet interessati kollha għandhom ikunu konxji li t-tibdiliet fil-leġiżlazzjoni jieħdu ż-żmien biex jaslu għar-rati tal-iżbalji. Il-qafas leġiżlattiv għall-perjodu 2007-2013 ġie adottat fl-2006 iżda għandu jamministra biss il-maġġoranza tan-nefqa tal-azzjonijiet strutturali mill-2010. Biex tiġi żgurata l-koerenza ma' inizjattivi leġiżlattivi futuri, se jkun vitali li jittieħdu inkunsiderazzjoni l-għanijiet politiċi tal-politika tal-Koeżjoni flimkien mal-istil kif jitwasslu u l-arranġamenti ta' ġestjoni u kontroll. - L-Istati Membri jridu juru impenn għal obbligu akbar ta' rendikont billi jsegwu l-gwida tal-Kummissjoni dwar sommarji annwali u jittrasformawhom f'sors prezzjuż addizzjonali ta' assigurazzjoni. Minkejja li l-bażi legali għas-sommarji annwali fil-preżent ma tipprevedix dikjarazzjoni ta' assigurazzjoni globali, il-Kummissjoni teħġġeġ lill-Istati membri kollha biex isegwu l-eżempju ta' seba' oħra li fl-2009 inkludew dikjarazzjonijiet ta' assigurazzjoni u biex jieħdu miżuri xierqa oħra (inklużi dikjarazzjonijiet nazzjonali volontraji) biex juru l-impenn tagħhom li jiżguraw ġestjoni rigoruża tal-fondi. - Kif innutat il-Qorti , għad fadal spazju għal titjib in situ . Dan it-titjib jista' jiġi ġġenerat biss permezz tal-implimentazzjoni sħiħa tal-Istati Membri, li għandhom responsabilità primarja għat-tħaddim effettiv tas-sistemi tagħhom. It-Trattat ta' Liżbona, flimkien mad-dispożizzjonijiet imsaħħa ta' kontroll għall-2007-2013, isaħħaħ mill-ġdid din ir-responsabilità. Anness 1 - Sommarju tal-korrezzjonijiet finanzjarji[26] proposti jew deċiżi mill-Kummissjoni għall-Fond Strutturali[27] u l-Fond ta' ta' Koeżjoni (mill-31 ta' Diċembru 2009), bbażati fuq id-dovuti, f'EUR miljun Fond/perjodu | Korrezzjonijiet Finanzjarji Totali 2000-2007[28] | Korrezzjonijiet Finanazjarji Totali 2008[29] | Korrezzjonijiet Finanzjarji aċċettati mill-Istati Membri 2009 | Korrezzjonijiet Finanzjarji permezz ta' deċiżjoni tal-Kummissjoni 2009(Anness 3) | Korrezzjonijiet Finanzjarji Totali 2009 | Korrezzjonijiet Finanzjarji Totali 2008/2009 | Total Kumplessiv 2000-2009 | FEŻR 2000-06 | 1 561 | 619 | 1 465 | 79 | 1 544 | 2 163 | 3 724 | Fond tal-Koeżjoni 2000-06 | 103 | 54 | 68 | 2 | 70 | 124 | 227 | FSE 2000-06 | 475 | 496 | 154 | 0 | 154 | 650 | 1 125 | Subtotal 2000-06 | 2 139 | 1 169 | 1 687 | 81 | 1 768 | 2 937 | 5 076 | FEŻR 1994-99 | 858 | 330 | 55 | 386 | 441 | 771 | 1 629 | Fond tal-Koeżjoni 1994-99 | 225 | 38 | 10 | 0 | 10 | 48 | 273 | FSE 1994-99 | 345 | 26 | 0 | 19 | 19 | 45 | 390 | Subtotal 1994-99 | 1 428 | 394 | 65 | 405 | 470 | 864 | 2 292 | Total | 3 567 | 1 563 | 1 752 | 486 | 2 238 | 3 801 | 7 368 | Anness 2 - Sommarju tad-deċiżjonijiet ta' sospensjoni fl-2009 u korrezzjonijiet finanzjarji li għaddejjin bħalissa (mill-31 ta' Diċembru 2009) Fond/perjodu | Għadd ta' deċiżjonijiet ta' sospensjoni tal-Kummissjoni adottati | Korrezzjonijiet finanzjarji li għaddejjin bħalissa[30] | Għadd ta’ programmi/proġetti | Ammont stmat f'EUR miljuni | FEŻR 2000-06 | 6 | 67 | 325 | Fond tal-Koeżjoni 2000-06 | 99 | 153 | FSE 2000-06 | 1 | 13 | 141 | FEŻR 1994-99 | 1[31] | 116 | Fond tal-Koeżjoni 1994-99 | 3 | 3 | FSE 1994-99 | 17 | 204 | Total | 7 | 200 | 942 | Anness 3 – Dettalji ta' deċiżjonijiet ta' korrezzjoni finanzjarja u ta' sospensjoni adottati mill-Kummissjoni fl-2009 (mill-31 ta' Diċembru 2009) Stat Membru | Perjodu tal-programm | Fond | Programm | Ammonti (EUR miljuni) | Il-korrezzjonijiet finanzjarji | L-Italja | 2000-2006 | FEŻR | Puglia | 79.33 | Il-Ġermanja | 2000-2006 | FEŻR | Mecklenburg-Vorpommern | 0.05 | Subtotal | 79.38 | Spanja | 2000-2006 | Fond ta' Koeżjoni | Asturias | 0.07 | Spanja | 2000-2006 | Fond ta' Koeżjoni | Cantabria | 0.69 | Spanja | 2000-2006 | Fond ta' Koeżjoni | Norte-Galicia | 0.87 | Spanja | 2000-2006 | Fond ta' Koeżjoni | Galicia | 0.17 | Subtotal | 1.80 | Il-Ġermanja | 1994-1999 | FEŻR | SMEs Sachsen-Anhalt | 1.95 | Il-Ġermanja | 1994-1999 | FEŻR | Sachsen-Anhalt | 5.14 | Il-Ġermanja | 1994-1999 | FEŻR | Schleswig-Holstein | 0.48 | Il-Ġermanja | 1994-1999 | FEŻR | Saarland Oġġ.2 | 8.33 | Il-Ġermanja | 1994-1999 | FEŻR | Saarland | 4.99 | Il-Ġermanja | 1994-1999 | FEŻR | Nordrhein-Westfalen-Leader | 0.22 | Il-Ġermanja | 1994-1999 | FEŻR | Nordrhein-Westfalen | 23.55 | L-Italja | 1994-1999 | FEŻR | Sardenia | 40.50 | L-Italja | 1994-1999 | FEŻR | Energia | 0.50 | Il-Portugall | 1994-1999 | FEŻR | MTE | 18.52 | Spanja | 1994-1999 | FEŻR | Andalucia | 219.33 | Spnja | 1994-1999 | FEŻR | Pais Vasco | 27.88 | Ir-Renju Unit | 1994-1999 | FEŻR | Grigal tal-Ingilterra Oġġettiv 2 | 8.44 | Ir-Renju Unit | 1994-1999 | FEŻR | Manchester, Lancashire u Cheshire | 18.04 | Interreg | 1994-1999 | FEŻR | Cadses IT, EL, DE | 1.55 | Interreg | 1994-1999 | FEŻR | Rhin-Meuse | 7.07 | Subtotal | 386.49 | Il-Lussemburgu | 1994-1999 | FSE | Oġġ.3 (promoturi pubbliċi) | 0.84 | Il-Lussemburgu | 1994-1999 | FSE | Oġġ.3 (promoturi privati) | 0.64 | Il-Lussemburgu | 1994-1999 | FSE | Oġġ. 5b | 0.13 | Il-Lussemburgu | 1994-1999 | FSE | Oġġ. 4 | 0.26 | Spanja | 1994-1999 | FSE | Andalucía | 16.84 | Il-Belġju | 1994-1999 | FSE | Meetjesland Oġġ. 5 | 0.04 | Il-Finlandja | 1994-1999 | FSE | Oġġ. 3 | 0.01 | Subtotal | 18.76 | Total Kumplessiv | 486.43 | Data tal-adozzjoni tad-deċiżjoni | Sospensjonijiet | L-Italja | 2000-2006 | FEŻR | Abruzzo | 28 ta' Jannar 2009[32] | Interreg | 2000-2006 | FEŻR | Il-Greċja/l-Italja | 28 ta' Jannar 2009[33] | Interreg | 2000-2006 | FEŻR | Archimed | 12 ta' Ġunju 2009 | Interreg | 2000-2006 | FEŻR | Id-Danimarka/l-Isvezja | 2 ta' Settembru 2009 | Il-Ġermanja | 2000-2006 | FEŻR | Saarland | 5 ta' Ottubru 2009 | Il-Ġermanja | 2000-2006 | FEŻR | Baden-Württemberg | 18 ta' Novembru 2009 | Spanja | 2000-2006 | FSE | Iniciativa Empresarial | 21 ta' Awissu 2009. | ANNESS 4 - Pjan ta' Azzjoni . Azzjoni | Ir-rakkomandazzjoni indirizzata tal-Qorti Ewropea tal-Awdituri | Għan | 1. Azzjonijiet skont l-istrateġija konġunta ta’ verifika finanzjarja tal-Azzjonijiet Strutturali għall-2000-2006 | 1.1. | It-twettiq tal-verifiki mmirati lejn l-entitajiet ta’ ġestjoni b’riskju għoli (2000-06) | Konċentrazzjoni fuq it-titjib ta' kontrolli primarji fil-livell ta' ġestjoni fl-Istati Membri Titjib tal-effettività tal-kontrolli ta’ sorveljanza tal-Kummissjoni biex itaffi r-riskju ta' falliment fis-sistemi tal-Istati Membri | Konċentrazzjoni fuq ir-riżorsi ta’ verifika finanzjarja fuq il-korpi b’riskju għoli biex jitnaqqas ir-riskju potenzjali ta’ residwu | 1.2. | Telstija tas-segwitu tal-implimentazzjoni tal-Istati Membri tas-27 pjan ta’ azzjoni attwali biex issewwi imperfezzjonijiet serji fis-sistemi ta’ ġestjoni u ta’ kontroll ta’ dawk l-Istati Membri | Konċentrazzjoni fuq it-titjib ta' kontrolli primarji fil-livell ta' ġestjoni fl-Istati Membri Titjib tal-effettività tal-kontrolli ta’ sorveljanza tal-Kummissjoni biex itaffi r-riskju ta' falliment fis-sistemi tal-Istati Membri | Kisba ta' assigurazzjoni raġjonevoli li s-sistemi ta' ġestjoni u ta' kontroll fl-Istati Membri qed jaħdmu effettivament u qed jissalvagwardjaw il-baġit tal-UE | 1.3. | Konklużjoni tal-20 proċedura ta’ sospensjoni u ta' korrezzjoni finanzjarja għaddejjin bħalissa għall-2000-2006 u l-34 proċedura ta’ korrezzjoni finanzjarja mill-verifiki finanzjarji tal-għeluq għall-1994-1999 | Żieda tal-impatt tal-attività ta' verifika finanzjarja tal-Kummissjoni permezz tal-użu aktar effettiv ta' proċeduri ta' sospensjoni u ta' korrezzjoni finanzjarja | Kisba ta' assigurazzjoni raġjonevoli li s-sistemi ta' ġestjoni u ta' kontroll fl-Istati Membri qed jaħdmu effettivament u qed jissalvagwardjaw il-baġit tal-UE | 1.4. | Segwitu għall-każijiet individwali ta’ żbalji sostantivi għad-DAS 2006 flimkien ma’ kwalunkwe implikazzjoni sistemika | Titjib tal-effettività tal-kontrolli ta’ sorveljanza tal-Kummissjoni biex itaffi r-riskju ta' falliment fis-sistemi tal-Istati Membri | Kisba ta' assigurazzjoni li l-korrezzjonijiet obbligati twettqu għall-ħarsien tal-baġit tal-UE | 2. L-azzjonijiet ewlenin għaddejjin bħalissa skont il-Pjan ta' Azzjoni lejn Qafas ta' Kontroll Intern Integrat | 2.1. | Azzjoni 9 – Bini ta' għodod effettivi għall-kondiviżjoni tar-riżultati tal-verifika finanzjarja u ta’ kontroll u promozzjoni tal-istrateġija tal-verifika finanzjarja unika | Tisħiħ tal-mekkaniżmi ta’ reazzjoni fis-sistema ta’ kontroll fil-Fondi Strutturali | Koordinazzjoni tal-ħidma ta’ verifika finanzjarja u ta’ kontroll biex timmassimizza l-effett tagħha | 2.2. | Azzjoni 10 – Twettiq ta' stima inizjali u analiżi fl-ispejjeż ta’ kontrolli għall-FEŻR | Implementazzjoni tal-pjan ta' Azzjoni tal-Kummissjoni dwar il-Qafas ta' Kontroll Intern Integrat skont l-Opinjoni tal-Qorti Nru 2/2004 | Forniment ta' bażi għat-twaqqif ta' bilanċ bejn l-ispejjeż u l-benefiċċji tal-kontrolli | 2.3. | Azzjoni 11N – eżamina l-kredibbiltà tas-sistemi nazzjonali ta’ sorveljanza u ta’ rapportar għal irkupri u l-korrezzjonijiet finanzjarji | Żgurar tal-forniment ta’ tagħrif komplut, trasparenti u attendibbli tal-korrezzjonijiet u l-irkupri finanzjarji | Titjib tar-rappurtar dwar il-korrezzjonijiet finanzjarji (ara l-azzjoni 6 hawn taħt) | 2.4. | Azzjoni 14b – ipprovdi linji gwida għall-benefiċjarji u/jew għal-livelli intermedjarji ta’ kontrolli u ta’ responsabbiltajiet fil-katina ta' kontroll | Ħeġġeġ u ffaċilita l-użu tas-simplifikazzjonijiet għall-perjodu 2007-13 | Evita l-iżbalji u naqqas ir-riskju għall-baġit tal-UE (ara l-azzjonijiet 4 u 5.2 hawn taħt) | 2.5. | Azzjoni 15 – ippromwovi l-inizjattiva ‘Kuntratti ta’ Fiduċja’ għall-Fondi Strutturali (li tippermetti lill-Kummissjoni li tafda fil-ħidma ta’ verifika nazzjonali għall-perjodu 2000-06 u li toħloq bażi għal kooperazzjoni simili fl-2007-13) | Tejjeb l-effettività tal-kontrolli ta’ sorveljanza tal-Kummissjoni biex jitnaqqas ir-riskju ta' falliment fis-sistemi tal-Istati Membri | Tejjeb il-koordinazzjoni tal-ħidma ta’ verifika biex tkun tista’ tafda fil-ħidma tal-entitajiet nazzjonali ta’ verifika | 2.6. | Azzjoni 16 – ikkoordina l-istandards ta’ verifika, ir-rappurtar tar-rata tal-iżbalji, eċċ għal Fondi Strutturali | Tejjeb l-effettività tal-kontrolli ta’ sorveljanza tal-Kummissjoni biex jitnaqqas ir-riskju ta' falliment fis-sistemi tal-Istati Membri | Tejjeb il-qafas ta’ kontroll integrat intern billi tistandardizza l-metodi ta’ verifika | 3. Azzjonijiet preventivi għall-għeluq tal-programmi u l-proġetti 2000-2006 | 3.1. | Tlestija tal-inkjesta tal-verifika dwar ir-reviżjoni tal-ħidma tal-korpi ta' stralċ (2000-06) | Żgura proċeduri sodi ta’ għeluq | Kontroll preventiv biex tiżgura li l-proċess ta' għeluq ikun effettiv fis-sejba ta' nfiq irregolari | 3.2. | Iffinalizza l-proċeduri interni biex tiżgura eżami rigoruż tad-dokumenti tal-għeluq | Żgura proċeduri sodi ta’ għeluq | Żgura tħejjija xierqa għall-għeluq ta’ programmi fi ħdan is-servizzi tal-Kummissjoni | 3.3. | Żid l-għarfien tal-Istati Membri dwar il-linji ta’ gwida tal-għeluq maħruġa mill-Kummissjoni fl-2006 | Żgura proċeduri sodi ta’ għeluq | Żgura tħejjija xierqa għall-għeluq ta’ programmi fi ħdan l-Istati Membri | 4. Azzjonijiet preventivi għall-perjodu ta’ programmazzjoni 2007-13 | 4.1. | Reviżjoni tar-rapporti u tal-opinjonijiet dwar il-valutazzjoni ta’ konformità | Żgura implimentazzjoni sħiħa tal-qafas legali għall-perjodu ta’ programmazzjoni 2007-13 | Żgura li s-sistemi effettivi ta’ ġestjoni u ta’ kontroll huma stabbiliti minn qabel matul il-perjodu ta' żmien | 4.2. | Reviżjoni tal-istrateġiji ta’ verifika nazzjonali | Żgura implimentazzjoni sħiħa tal-qafas legali għall-perjodu ta’ programmazzjoni 2007-13 | Żgura li l-istrateġiji ta’ verifika nazzjonali huma konformi mar-regolamenti | 4.3. | Azzjonijiet fir-rigward tas-simplifikazzjoni: | Inkoraġġixxi u ffaċilita l-użu tas-simplifikazzjonijiet għall-perjodu ta’ programmazzjoni 2007-13 | Evita l-iżbalji u naqqas ir-riskju għall-baġit tal-UE | a) Nota dwar l-għeluq parzjali skont l-Artikolu 88 tar-Regolament (KE) Nru1083/2006 segwita fil-laqgħat annwali mal-awtoritjiet ta’ ġestjoni | b) Nota dwar l-użu ta’ rati fissi għall-ispejjeż indiretti (l-FSE biss) segwita fil-laqgħat annwali mal-awtoritajiet ta’ ġestjoni | 4.4. | Irrevedi u pprovdi kjarifika dwar kwistjonijiet ta’ eliġibbiltà għall-2007-13: | Żgura implimentazzjoni sħiħa tal-qafas legali għall-perjodu ta’ programmazzjoni 2007-13 | Żgura li r-regolamenti huma ċari għall-awtoritajiet nazzjonali li qed japplikawhom u għall-benefiċjarji | a) Ġabra ta’ regoli tal-UE eliġibbli għall-perjodu 2007-13 bħala ktejjeb uniku | b) Nota dwar l-applikazzjoni tal-Artikolu 55 tar-Regolament (KE) Nru 1083/2006 - proġetti li jiġġeneraw dħul | c) Nota dwar l-applikazzjoni tar-regoli tal-Għajnuna mill-Istat | 4.5. | Qajjem l-għarfien dwar ir-regoli tax-xiri pubbliku | Konċentrazzjoni fuq it-titjib ta' kontrolli primarji fil-livell ta' ġestjoni fl-Istati Membri | Naqqas l-iżbalji minn dan is-sors fl-użu tal-Fondi Strutturali u ta’ Koeżjoni | 5. Azzjonijiet għat-titjib tal-kontrolli primarji fil-livell nazzjonali | 5.1. | Organizza seminar għall-awtoritajiet ta' ġestjoni u l-awtoritajiet ta' ċertifikazzjoni u wkoll segwitu fil-laqgħat annwali mal-awtoritjiet ta' ġestjoni | Konċentrazzjoni fuq it-titjib ta' kontrolli primarji fil-livell ta' ġestjoni fl-Istati Membri | Indirizza r-riskju ta’ kontrolli primarji dgħajfa | 5.2. | Aġġorna l-gwida fir-rigward ta' prattika tajba għall-kontrolli primarji u l-funzjoni ta’ ċertifikazzjoni għall-2007-2013 | Konċentrazzjoni fuq it-titjib ta' kontrolli primarji fil-livell ta' ġestjoni fl-Istati Membri Saħħaħ il-mekkaniżmi ta’ reazzjoni immedjata fis-sistema ta’ kontroll | Indirizza r-riskju ta’ kontrolli primarji dgħajfa u tal-funzjoni ta’ ċertifikazzjoni | 5.3. | Ipprovdi għodda għall-awto-evalwazzjoni għall-awtoritajiet ta’ ġestjoni dwar il-konformità | Konċentrazzjoni fuq it-titjib ta' kontrolli primarji fil-livell ta' ġestjoni fl-Istati Membri | Indirizza r-riskju ta’ kontrolli primarji dgħajfa | 6. Azzjonijiet għat-titjib fir-rappurtar dwar il-korrezzjonijiet finanzjarji mill-Istati Membri | 6.1. | Ħejji s-segwitu rigward data rappurtata biex tirranġa d-differenzi u tirretifika n-nuqqasijiet | Tejjeb il-komunikazzjoni ta’ tagħrif komplut, trasparenti u affidabbli tal-korrezzjonijiet u l-irkupri finanzjarji | Tejjeb ir-rappurtar dwar il-korrezzjonijiet u l-irkupri finanzjarji | 6.2. | Wettaq verifiki fuq il-post ta’ kampjun mid-data tal-Istati Membri | Tejjeb il-komunikazzjoni ta’ tagħrif komplut, trasparenti u affidabbli tal-korrezzjonijiet u l-irkupri finanzjarji | Ivverifika l-eżattezza tad-data rapportata | 7. Azzjonijiet għat-titjib fir-rappurtar mill-Kummissjoni dwar l-impatt tal-attività ta' verifika | 7.1. | Tejjeb is-sistemi ta’ reġistrazzjoni u ta’ rappurtar fir-rigward tas-segwitu ta’ rakkomandazzjonijiet tal-verifika | Tejjeb l-effettività tal-kontrolli ta’ sorveljanza tal-Kummissjoni biex jitnaqqas ir-riskju ta' falliment fis-sistemi tal-Istati Membri Saħħaħ il-mekkaniżmi ta’ reazzjoni immedjata fis-sistema ta’ kontroll | Tejjeb il-proċessi ta' sorveljanza u ffaċilita t-tqassim tar-riżultati tal-verifika | 7.2. | Tejjeb is-sistemi għar-reġistrazzjoni u għar-rappurtar tal-korrezzjonijiet li jirriżultaw mill-attività ta' kontroll u ta’ verifika tal-Kummissjoni | Tejjeb il-komunikazzjoni ta’ tagħrif komplut, trasparenti u affidabbli tal-korrezzjonijiet u l-irkupri finanzjarji | Tejjeb it-tagħrif dwar l-irkupri u l-korrezzjonijiet finanzjarji bħala indikatur parzjali tal-impatt tal-attività ta' verifika tal-Kummissjoni | 8. Azzjonijiet għaż-żieda fl-impatt tal-attività ta' verifika tal-Kummissjoni | 8.1. | Waqqaf u implimenta politika ta’ sospensjoni ta’ ħlasijiet bid-deċiżjoni tal-Kummissjoni minnufih wara s-sejba ta’ nuqqas serju fis-sistemi nazzjonali | Żid l-impatt tal-attività ta' verifika tal-Kummissjoni permezz ta' użu aktar effettiv ta' proċeduri ta' sospensjoni u ta' korrezzjoni finanzjarja | Kisba ta' assigurazzjoni raġjonevoli li s-sistemi ta' ġestjoni u ta' kontroll fl-Istati Membri qed jaħdmu effettivament u qed jissalvagwardjaw il-baġit tal-UE | 8.2. | Modifika tal-proċeduri interni għas-sospensjoni u għall-korrezzjoni finanzjarja biex titħaffef l-applikazzjoni | Żid l-impatt tal-attività ta' verifika tal-Kummissjoni permezz ta' użu aktar effettiv ta' proċeduri ta' sospensjoni u ta' korrezzjoni finanzjarja | Kisba ta' assigurazzjoni raġjonevoli li s-sistemi ta' ġestjoni u ta' kontroll fl-Istati Membri qed jaħdmu effettivament u qed jissalvagwardjaw il-baġit tal-UE | 9. Azzjonijiet għat-titjib tal-assigurazzjoni pprovduta mill-RAA (Rapporti Annwali tal-Attivitajiet) | 9.1. | Wettaq l-azzjonijiet li ġejjin f’dak li għandu x'jaqsam mat-tħejjija tar-Rapporti Annwali tal-Attivitajiet | Tejjeb il-kwalità tal-RAA tad-Direttorati Ġenerali | Tejjeb it-trasparenza u l-kontinwità tar-rappurtar dwar l-evalwazzjoni tas-sistemi tal-Istati Membri għal sorveljanza aħjar tal-progress | a) Ipprovdi tagħrif dwar is-segwitu tas-sistemi kollha li fihom instabu nuqqasijiet sistemiċi materjali fl-2006 | b) Rapport dwar it-twettiq tal-pjanijiet ta’ azzjoni implimentati mill-Istati Membri biex jikkoreġu n-nuqqasijiet | c) Rapport dwar id-deċiżjonijiet għas-sospensjoni tal-ħlasijiet temporanji, azzjonijiet oħra ta' prekawzjoni mill-AOSD fir-rigward tal-ħlasijiet temporanji, korrezzjonijiet finanzjarji mill-Istati Membri fuq talba tal-Kummissjoni, u deċiżjonijiet ta’ korrezzjonijiet finanzjarji adottati mill-Kummissjoni | d) Ipprovdi ġustifikazzjoni fid-dettall fin-nuqqas ta’ reserva fejn jinstabu nuqqasijiet sistemiċi materjali | e) Spjega s-segwitu tar-rakkomandazzjonijiet preċedenti tal-Qorti | 10. | Azzjonijiet li jkattru l-valur tas-sommarji annwali skont l-Artikolu 53b tar-Regolament Finanzjarju | Analizza s-sommarji li jaslu, inkludi r-riżultati fl-RAA, u ħu azzjoni fir-rigward tal-Istati Membri li ma jikkonformawx mal-obbligi | L-impenn lejn sorveljanza xierqa tas-sommarji annwali biex ikun żgurat li dawn huma konsistenti, komparabbli u utli | Tejjeb il-livell ta’ assigurazzjoni miksub mill-Istati Membri | [1] Il-Qorti Ewropea tal-Awdituri, ir-Rapport Annwali għall-2006 (ĠU 273, 15.11.2007). [2] COM (2008) 97. [3] SEC (2008) 2756. [4] COM (2009) 42. [5] SEC (2009) 1463. [6] Il-Qorti Ewropea tal-Awdituri, ir-Rapport Annwali għall-2008, tweġiba tal-Kummissjoni għall-par. 6.35. [7] Korpi ta' verifika finanzjarja għad-dikjarazzjonijiet ta' għeluq tal-programmi operattivi. [8] Ir-riskju li jibqa' wara li n-nefqa kollha tkun għaddiet mit-tipi kollha ta' kontrolli u ta' korrezzjonijiet finanzjarji. [9] COM (2008) 97. [10] COM (2006) 9. [11] DG REGIO lesta s-segwitu tal-10 pjan ta' azzjoni f'Jannar 2010. [12] Għal proġett wieħed id-deċiżjoni formali tal-Kummissjoni ġiet adottata f'Jannar 2010. [13] Il-Pjan ta' Azzjoni ma kienx jinkludi għeluq tal-proċeduri finanzjarji għall-programmi tal-FSE 1994-1999. [14] Din iċ-ċifra tinkludi l-aħħar deċiżjoni li fadal adottata f'Jannar 2010 għal EUR 116-il miljun. [15] Rapport Annwali għall-2008 -kapitolu 6, anness 6.2. [16] COM (2008) 866. [17] COM (2009) 43. [18] Abbażi tad-dejta mogħtija mill-Istati Membri l-irtirar u l-irkupri totali, imwettqa mill-awtoritajiet nazzjonali sa l-aħħar tal-2008, kienu EUR 3.556 biljun – SEC(2009) 1495. [19] Il-Belġju, ir-Renju Unit, is-Slovenja, Spanja, Franza, l-Italja, il-Portugall, il-Greċja, l-Irlanda u r-Repubblika Slovakka. [20] Il-Ġermanja, Ċipru, il-Latvja, l-Ungerija, l-Olanda, l-Awstrija, il-Polonja, l-Isvezja u l-Finlandja. [21] Id-deċiżjonijiet kollha ta' sospensjoni tneħħew fl-2009 jew jinsabu fil-proċess li jitneħħew. [22] L-għażla tal-proġetti saret f'żewġ stadji. l-ewwel stadju kien l-għażla bix-xorti ta' 18-il klejm ta' pagament li waslu sal-aħħar ta' Mejju 2009 u t-tieni stadju kien l-għażla ta' 10 attivitajiet f'kull klejm. Il-parametri użati kienu livell ta' kunfidenza ta' 95 % u materjalità ta' 2 %. [23] EE, LT, HU, RO, DE, FR, LV, PL, IE, PT, SI, AT, SE, DK u IT, li minnhom l-ewwel 10 Stati Membri ġew inklużi fil-kampjun. [24] Il-Qorti Ewropea tal-Awdituri, ir-Rapport Annwali għall-2008, tweġiba tal-Kummissjoni għall-par. 6.23. [25] Fid-dawl li l-għażla ta' programmi għal din l-inkjesta kienet ibbażata fuq ir-riskju, il-programmi ta' riskju ogħla ġew koperti mill-verifika finanzjarja. [26] L-ammonti huma proviżorji u soġġetti għal verifika finanzjarja mill-Qorti għall-Kontijiet Annwali tal-2009. [27] Mhumiex inklużi ċ-ċifri għall-Fond Agrikolu Ewropew dwar Gwida u Garanzija u l-Istrument Finanzjarju għall-Gwida tas-Sajd. [28] Sors: Nota 6 tal-Kontijiet Annwali tal-Kummissjoni għall-2007; iċ-ċifri jistgħu jkunu fl-eqreb valur sħiħ meta mqabbla ma' rapporti preċedenti. [29] Sors: Nota 6 tal-Kontijiet Annwali tal-Kummissjoni għall-2008; iċ-ċifri jistgħu jkunu fl-eqreb valur sħiħ meta mqabbla ma' rapporti preċedenti. [30] Iċ-ċifri huma proviżorji u huma soġġetti għal aġġustamenti jew kanċellazzjoni fir-rigward ta' proċedimenti kontradittorji għaddejjin bħalissa. L-"Ammont stmat f'EUR miljuni" ta' korrezzjonijiet potenzjali huma l-aqwa stimi, meta jitqies l-istat attwali tas-segwitu ta' verifiki finanzjarji, l-implimentazzjoni ta' pjanijiet nazzjonali ta' azzjoni, ittri ta' pożizzjoni finali maħruġa lill-Istati Membri u r-riżultati tas-seduti tas-smigħ. [31] Relatat ma' proċedura li taqa' taħt Azzjoni 1.3. [32] Fl-2009 ttieħdet sussegwentement deċiżjoni tal-Kummissjoni biex tneħħi s-sospensjoni. [33] Fl-2009 ttieħdet sussegwentement deċiżjoni tal-Kummissjoni biex tneħħi s-sospensjoni.